<classify> RAIS John Magufuli ametoa mwito kwa wananchi nchini kudumisha amani iliyopo na kuachana na chokochoko zinazoweza kuvuruga mipango ya kuliletea Taifa maendeleo inayofanywa na Serikali ya Awamu ya Tano.Akizungumza na wananchi wa Kijiji cha Madugula kilichopo wilayani Mbinga mkoani Ruvuma baada ya kuzindua kiwanda cha kuchakata mahindi kinachomilikiwa na Jeshi la Kujenga Taifa kambi ya 842 Mlale, Rais Magufuli alisema ni muhimu kudumisha amani ili kuruhusu kufanyika kwa mambo yanayohusu maendeleo ya wananchi.Alisema inashangaza kuona wapo baadhi ya watu wanaonekana kuvimbiwa na amani iliyopo kwa kusababisha maneno ya chokochoko inayoweza kuivuruga, suala alilosema kuwa linapaswa kuepukwa kwa nguvu zote na wananchi ili kuidumisha.Amani na utulivu uliopo umewezesha kufanyika kwa mambo mengi ikiwemo utoaji wa elimu bure, kuongeza huduma za afya, ununuzi wa ndege, uboreshaji wa huduma za afya, ikiwa ni pamoja na ujenzi wa vituo mbalimbali vya afya na hospitali pamoja na ujenzi wa bwawa la kuzalisha umeme katika Mto Rufiji Stieglers Gorge, amesema Rais Magufuli.Alisema amani iliyopo nchini ndiyo sababu kubwa ya kuwepo maendeleo yanayoonekana hivi sasa, ikiwemo ujenzi wa viwanja vya ndege, uboreshaji wa elimu kwa kuitoa bure kuanzia ngazi ya shule za msingi hadi kidato cha nne yote yakitekelezwa chini ya serikali ya awamu ya tano.Pasipo na amani hakuna maendeleo, wapo watu wanaitamani amani hii tuliyonayo...hivyo nawasihi ndugu zangu Watanzania wote kuilinda kwa nguvu zote na kuepusha uvunjifu wa aina yoyote unaoweza kuihatarisha, alisema.Aidha alilipongeza Jeshi la Ulinzi la Wananchi na vyombo vingine vya ulinzi na usalama kwa juhudi inazozifanya kuilinda suala linalotoa fursa kutekelezwa kwa mambo ya kimaendeleo.Wakurugenzi wa Mashirika ya UmmaRais Magufuli ameitaka Kamati ya Bunge inayohusika na mashirika ya umma kufanya uchunguzi dhidi ya mashirika ya umma yasiyotoa gawio kwa serikali huku akiwataka wakuu wa taasisi hizo kujiandaa kwa lolote kutokana na hatua hiyo.Hatua hiyo ya Rais Magufuli imekuja baada ya kufurahishwa na hatua ya Jeshi la Kujenga Taifa kutoa gawio kiasi cha Sh milioni 700 kama mchango wake kwa Serikali Kuu ili kusaidia utekelezaji wa mambo mbalimbali ya kimaendeleo.Alisema ni jambo la kushangaza na lisiloweza kuvumilika kuona mashirika hayo ambayo hupokea fedha za uendeshaji kutoka serikalini yakishindwa kutoa gawio hilo Serikali huku wakuu wake wakijilipa mishahara mikubwa pamoja na posho kwa vikao mbalimbali.Alisema wakuu wa mashirika hayo wengi wao wamekuwa wakigawana posho nyingi zikiwemo za vikao bila kujali muhimu wa kutoa gawio katika serikali kuu, suala alilowataka kujitathimini.Kuhusu kiwandaAkizungumzia kuanzishwa kwa kiwanda hicho kilichogharimu kiasi cha Sh milioni 414.7, Rais Magufuli mbali na kuipongeza Wizara ya Ulinzi na pamoja na majeshi yake kwa kazi nzuri iliyosababisha kuanzishwa kwa kiwanda hicho, alisema hatua hiyo ni maendeleo makubwa kwa jeshi hilo na Taifa kwa ujumla.Amesema dhamira ya Serikali ya Awamu ya Tano ni kufikisha taifa katika uchumi wa kati wa viwanda hivyo hatua hiyo ya JKT kujenga kiwanda hicho kinaunga mkono kwa vitendo juhudi hizo katika kukucha uchumi wake.Nitoe mwito kwa Jeshi kuendelea kujenga viwanda kama hivi katika maeneo mbalimbali lakini kukiboresha kiwanda hiki ili kiweze kuleta tija kwa kuwafaidisha wananchi lakini pia kutoa ajira kwa vijana mbalimbali wanaohitimu mafunzo, alisema.Ayapongeza majeshi Akizungumza kuhusu mambo mbalimbali yanayofanywa na majeshi, Rais Magufuli alisema siku zote amekuwa na imani kubwa na jeshi kutokana na kuwa mstari wa mbele katika mambo mbalimbali ya kimaendeleo mbali na kusimamia ulinzi na usalama.Alisema kutokana na rekodi nzuri zinazofanywa na majeshi ya Tanzania ikiwemo kusimamia utekelezaji wa mambo mbalimbali ya kimaendeleo kwa ukamilifu, amekuwa hajifikirii sana kuwapata viongozi kutoka katika taasisi hiyo pale linapofika suala la uteuzi.Jeshi letu lina rekodi nzuri kwa kushiriki wa shughuli mbalimbali za maendeleo tena kwa weledi mkubwa, hata linapokuwa suala la ulinzi na usalama maeneo mbalimbali, limeweza kulitengenezea historia jina la Tanzania mbali na ushiriki wake katika ukombozi wa dhi ya mataifa mbalimbali yaliyopo kusini mwa bara la Afrika,amesema.Jeshi lina nafasi kubwa ya kukuza uchumi wa viwanda, nitumie fursa hili kwa kulipongeza jeshi kwa kufanya kazi za kizalendo, ulinzi, kazi za maendeleo na zingine kama ambavyo imekuwa ikifanywa na majeshi ya mataifa mengine.Alisema hata walipopewa jukumu la kujenga ukuta wa Mirerani uliopo mkoani Manyara pamoja na makazi ya watumishi katika Makao Makuu ya nchi yaliyopo Dodoma, wamefanya kazi hiyo kwa weledi mkubwa, hatua iliyomfanya kuwapa kazi nyingine ya kutengeneza magari ya Zimamoto kupitia kiwanda chake cha Nyumbu.Nimewaambia leo watengeneze magari ya zimamoto, ilitangazwa tenda na Wizara ya Ujenzi na Uchukuzi lakini kwa zaidi ya miaka miwili licha ya fedha kuwepo mtengenezaji wa gari hilo hajapatikana, naamini kazi hiyo wanaiweza na itafanyika, aliongeza Rais Magufuli.Azitaka taasisi kuajiri wahitimu wa JKT Alizitaka taasisi zote za ulinzi na usalama na zinginezo zinapotafuta watu wa kuwaajiri kutoa fursa kwa vijana waliohitimu mafunzo JKT kwa kuwa wana uwezo mzuri, uaminifu na taaluma mbalimbali zinazowapa fursa kuwa na sifa.Aidha aliziagiza wizara zote kutoa tenda kwa jeshi pale linapotokea ujenzi unaotakiwa kufanywa kwa dharura kwa kuwa lina uwezo wa kuifanya kazi hiyo kwa weledi na muda muda mfupi huku akisisitiza suala la kudumisha amani iliyopo ili kuchochea maendeleo ya nchi.Tunataka wanajeshi wetu tuwatumie kujenga viwanda vitakavyotoa ajira kwa watanzania, siyo kutumika kupigana, hivyo ni vyema tuilinde amani yetu, inashangaza kuona wapo baadhi ya watu wamevimbiwa na amani iliyopo, aliongeza Magufuli.Waziri Mwinyi Kwa upande wake, Waziri wa Ulinzi na Jeshi la Kujenga Taifa, Hussein Mwinyi alisema kazi nzuri inayofanywa na jeshi la wananchi ikiwemo kulinda mipaka mbalimbali ni matokeo ya amani iliyopo nchini huku akimhakikishia Rais Magufuli juu ya usalama uliopo.Alisema wizara yake inayo mipango ya kijeshi ya miaka mitano iliyojikita katika maeneo manne ikiwemo ya ujenzi wa mindombinu, mafunzo na mazoezi, sambamba na kuboresha mazingira uboreshaji wa makazi ya wanajeshi.Aidha alimpongeza Rais kwa kuboresha maslahi ya wanajeshi, huku wakiahidi kuanzisha na kuendeleza miradi ya kilimo na ufugaji ili kujiwezesha kiuchumi na kujijengea uwezo wa kulisha majeshi hayo bila kutegemea bajeti ya Serikali.Alisisitiza kuwa kutolewa kwa gawio hilo ni mwanzo na kwamba mipango yao ni kuongeza kiwango hicho katika miaka ijayo ili kuisaidia Serikali kutekeleza mipango yake ya maendeleo.Mkuu wa Majeshi Kwa upande wale, Mkuu wa Majeshi, Venance Mabeyo alisema kujengwa kwa kiwanda hicho kumetokana na mipango ya kiubunifu na utaalamu wa jeshi hilo juu ili kufikia malengo yake ya kujiinua kimaendeleo.Allisema uzinduzi wa kiwanda hicho pamoja na kuunga mkono juhudi za Serikali kukuza uchumi wa nchi, umelenga kukiongezea kipato jeshi hilo, huku akiahidi kutumia uwezo uliopo jeshini kusaidia kufikia uchumi wa kati wa viwanda.Kiwanda hicho kitakachowahudumia wananchi wanaozunguka mkoa wa Ruvuma kitasaidia kuongeza uzalishaji wa nafaka na hivyo kuongeza chachu ya uzalishaji wa zao hilo mkoani humo.Alisema JWTZ ipo tayari kutekeleza majukumu yake ya msingi ya uzalishaji bila kuathiri majukumu ya kulilinda taifa, na kusisitiza kuwa nchi ipo salama na imesimama imara dhidi ya chokochoko zote zinazojitokeza dhidi ya mataifa mengineAliwashukuru wananchi wa eneo hilo na kuwataka kutumia mwanya wa kuanzishwa kwa kiwanda hicho kuongeza uzalishaji wa mahindi na kuuza mahali hapo badala ya kuhangahika kutafuta masoko kutoka maeneo mengine.Alisema kuanzishwa kawa kiwanda hicho kumetokana na maagizo ya Mkuu wa Majeshi kwa lengo la kuendeleza mipango ya kujiinua kiuchumi na hivyo kuipunguzia makali serikali.Alisema kiwanda hicho chenye uwezo wa kuchakata tani 40 kwa siku ni mafanikio makubwa katika kusukuma gurudumu la maendeleo ndani ya jeshi hilo na Taifa kwa ujumla na kuwataka wananchi kukitumia kikamilifu ili kujiinua.  <topic>: kitaifa 